Jennifer Lopez, criticată pentru felul în care a interacționat cu o jurnalistă la Met Gala. „De ce are atitudinea asta”
Jennifer Lopez este acuzată că a fost nepoliticoasă și respingătoare față de un reporter la Gala Met.
Miercuri, editorul senior de știri al USA Today, Anika Reed, a distribuit un videoclip TikTok în care artista de 54 de ani îi dă un răspuns foarte sec la întrebarea ei: „Cu ce te-ai îmbrăcat în seara asta?”, potrivit Daily Mail.
@heyyyitsanika #metgala co-chair (and my birthday twin) @JLO briefly told me about her look for the night: Schiaparelli. #metgalaredcarpet #metgal2024 #jlo #jenniferlopez #redcarpet #schiaparelli ♬ original sound - Anika Reed
„Schiaparelli”, a răspuns ea în timp ce urca pe faimoasele trepte ale Met Gala, fără să se uite nici măcar o secundă la cea care i-a adresat întrebarea.
Utilizatorii rețelelor de socializare s-au grăbit să îi reproșeze artistei ca a fost nepoliticoasă față de jurnalistă.
„I-a vorbit de sus. De ce are atitudinea asta”, Bunătatea ei iradiază prin ecran”, „E o rază de soare și un pachet de bucurie”, „Aceasta este umila noastră Jenny”, au scris fanii în comentarii.
Reed, reporterul, a ironizat interacțiunea rapidă în textul din dreptul clipului devenit viral, scriind că JLo i-a spus „ pe scurt” despre rochia sa personalizată Schiaparelli Haute Couture, creată de Daniel Roseberry.
Este posibil ca răspunsul sec al vedetei să fi fost influențat de concentrarea ei asupra încercării de a urca scările în rochia restrictivă, pentru a cărei realizare a fost nevoie de peste 2,5 milioane de mărgele din argint și 800 de ore de broderie manuală”, potrivit Glamour.
Sursa: Daily Mail
Dată publicare:
10-05-2024 16:58